laion/Wikipedia-Exotic huggingface dataset:
Leonid Kulik

Leonid Kulik (vene Леонид Алексеевич Кулик; 1. september 1883 (ukj) Tartu – 14. aprill 1942 Spass-Demensk) oli Venemaa mineraloog ja meteoriidiuurija. Ta oli Tunguusi meteoriidi esmauurija.
Irene von Meyendorff

Irene von Meyendorff (sünninimega Irene Isabella Margarethe Paulina Caecilia von Meyendorff; 6. juuni 1916 Tallinn – 28. september 2001 King’s Somborne, Hampshire, Suurbritannia) oli baltisaksa päritolu näitleja. [http://daten.digitale-sammlungen.de/~db/bsb00000600/images/index.html?id=00000600&groesser=&no=&seite=537 Irene von Meyendorff andmekogus IMDb (inglise)
Kvantitatiivse tunnuse lookus

Kvantitatiivse tunnuse lookus (lühend QTL: quantitative trait locus) on lühike marker-DNA järjestus, milles ühe- või mõnenukleotiidsed muutused põhjustavad nähtavaid muutusi isendi fenotüübis. @book{stearns2005evolution, title={Evolution}, author={Stearns, S. and Hoekstra, R.}, isbn={9780199255634}, lccn={2005021652}, url={https://books.google.ee/books/about/Evolution.html?id=slWnQgAACAAJ&redir_esc=y}, year={2005}, publisher={OUP} } lehekülg 119
Alan Stern

Sol Alan Stern (sündinud 22. november 1957) on Ameerika Ühendriikide insener ja planetoloog. Ta on New Horizonsi meeskonna ja Moon Expressi juhtivteadlane. Stern on osalenud 24 kosmosemissioonil, neist kaheksal juhtivteadlasena.
Orest Miller

Orest Miller (4. august 1833 Haapsalu – 1. juuni 1889) oli vene kirjandusteadlane, professor. Ta oli üks esimesi Fjodor Dostojevski eluloo uurijaid.
Clyde Tombaugh

Clyde William Tombaugh (4. veebruar 1906 – 17. jaanuar 1997) oli Ameerika Ühendriikide astronoom. Ta avastas amatöörastronoomina 18. veebruaril 1930 Arizona osariigis Flagstaffis Lowelli observatooriumis Pluuto. Tegemist oli esimese objektiga, mis avastati Kuiperi vööst. Avastuse ajal peeti Pluutot üheksandaks planeediks, aga tänapäevaks on see klassifitseeritud kääbusplaneediks. Ta ehitas oma esimese teleskoobi, kui polnud veel 20-aastanegi. Tombaugh avastas 14 asteroidi. 1931. aastal avastatud asteroid 1604 Tombaugh kannab tema nime. Ta tundis huvi ka tundmatute lendavate objektide ehk ufode vastu. "Pluuto avastaja pääseb Pluutole lähedale". Elu24, 14. juuli 2015. Vaadatud 11.04.2017 "Pluuto lugu". Astronoomia.ee. Vaadatud 11.04.2017 "18. veebruaril 1930 avastati Pluuto". ERR Novaator, 18. veebruar 2015. Vaadatud 11.04.2017 Clyde Tombaugh. Vaadatud 11.04.2017
Vilniuse piirkond

Vilniuse piirkond (leedu Vilniaus kraštas) oli kahe maailmasõja vahel de facto Poolale kuulunud territoorium praegusel Leedu-Valgevene piirialal, millele pretendeeris Leedu. Piirkonna maksimaalne ulatus määrati Moskvas 12. juulil 1920 sõlmitud Leedu-Vene rahulepinguga. Hiljem on selle lõunaosas kehtestatud mitmeid Poola-Leedu demarkatsioonijooni ning piirkonda on okupeerinud nii Poola kui ka Vene väed (Nõukogude-Poola sõja käigus). Oktoobris 1920 moodustati Vilniuse lähikonnas Poolale orienteeritud Kesk-Leedu riik, mis 1922 liideti Poolaga. Vilniuse piirkonna kuulumist Poolale oli Leedu sõja ähvardusel sunnitud tunnistama 1938. aastal. Pärast Poola idaosade okupeerimist 1939 andis Nõukogude Liit osa Vilniuse piirkonnast (6909 km² 490 000 elanikuga) Leedule. Pärast Leedu liitmist NSV Liiduga anti 1940 veel 2637 km² endise Vilniuse piirkonna alast Valgevene NSV koosseisust Leedu NSV-le. Suurem osa Vilniuse piirkonna aladest jäi Valgevene NSV-le. Kesk-Leedu
Fjodor Nikonovitš

Fjodor Nikonovitš (vene Фёдор Иосифович Никонович; 17. veebruar 1854 Biešankovičy, Vitebski kubermang – 14. veebruar 1911 Tartu) oli Venemaa õigeusu vaimulik (ülempreester) ja riigitegelane. Ta oli Vitebski kubermangu esindav saadik Venemaa III Riigiduumas. Ta oli Vene rahva liidu liige.
56 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 70. aastad eKr | 60. aastad eKr | 50. aastad eKr | 40. aastad eKr | 30. aastad eKr | ► ◄◄ | ◄ | 59 eKr | 58 eKr | 57 eKr | 56 eKr | 55 eKr | 54 eKr | 53 eKr | ► | ►► 56. aasta eKr Vana-Rooma konsuliteks olid Cnaeus Cornelius Lentulus Marcellinus ja Lucius Marcius Philippus. Decimus Junius Brutus Albinus alistas Bretagne'is venetid ja hävitas nende laevastiku. Caesar kohtus Crassuse ja Pompeiusega Luccas kinnitamaks nende triumviraati. ... Lucius Licinius Lucullus, Rooma poliitik, konsul 76 eKr ...
Nowy Sącz

Nowy Sącz on maakonnaõigustega linn Poolas Väike-Poola vojevoodkonnas, Nowy Sączi maakonna halduskeskus. Asub kohas, kus Kamienica jõgi suubub Dunajeci jõkke. Linna asutas 1292. aastal Böömimaa kuningas Václav II. See sai nime lähedal asunud linna järgi, mis sai edaspidi nimeks Stary Sącz. Algul oli valdav osa linna elanikest saksa kolonistid. Kazimierz III rajas linnamüürid ja kindluse ning andis linnale privileegid, mis tegid Nowy Sączist tähtsa kaubanduskeskuse. 1611. aastal hävitas tulekahju suure osa linnast ja 1655. aastal, Rootsi invasiooni ajal, rüüstasid linna rootslased. 1772. aastal läks linn Habsburgide monarhiale kuuluva Galiitsia kroonimaa koosseisu. Pärast esimest maailmasõda kuulus linn lühikest aega Lemko Vabariigile. 1975–1998 oli linn Nowy Sączi vojevoodkonna keskus. 19. sajandi algul kujunes linn hassidismi keskuseks. Seal tegutses rabi Chaim Halberstam. Enne teist maailmasõda moodustasid juudid umbes kolmandiku linna elanikest. Linn jaguneb 25 asumiks: Nowy Sączis on toiduainetetööstuse ja ehitusmaterjalide ettevõtted. Koduleht
Tallinnfilmi sürrrealistid

Tallinnfilmi sürrrealistid oli 1980. aastate teise pooles Tallinnfilmi joonis- ja nukufilmi seltskonnast moodustunud vabarühmitus. Tallinnfilmi sürrrealistid kujunesid rühmituseks pärast seda, kui Priit Pärn oli saanud ettepaneku esineda Tallinna Tantsutares isikunäitusega. Rühmituse liikmed tegid prügimäelt leitud esemetest või kodust saadud juhuslikest materjalidest ruumilisi karikatuure. Rühmituse aktiivne tegutsemine piirdus kolme näitusega: 1986 Tallinnas Tantsutare ümmarguses saalis, 1987 Tartu Kunstimuuseumis ja 1989 Soomes Vaasa festivali raames toimunud rahvusvahelisel nukuteatrite festivalil. Vaasas oli kohal ka kohvrinäitus "EstTransSürrr". Kohapeal üüriti trellidega kaubavagun, kohvritega kaasa võetud tavaar pandi vagunisse ja raudtee kullati üle. Vaasast liikus "EstTransSürrri" vagun Seinäjoele Provinssirocki festivalile ja sealt edasi juba Helsingisse. Rühmitusse kuulusid Kalju Kivi, Mati Kütt, Tõnu Talivee, Rao Heidmets, Heiki Ernits, Hillar Mets, Miljard Kilk, Riho Unt, Hardi Volmer, Priit Pärn. Näitusega "EstTransSürrr" Soomes liitus ka Vahur Kersna. Indrek Grigor (4. aprill 2017). "Kunstiministeerium: mis siin naerda on?". ERR.ee. Teater Muusika Kino 1986 Nr10 (lk 96) ""TALLINNFILMI" SÜRRREALISTIDE ENNEOLEMATU GRUPINÄITUS". Sirp ja Vasar, nr. 26. 27. juuni 1986. ""ESTTRANSSÜRRR" SOOMES". Sirp ja Vasar, nr. 23. 9. juuni 1989.
Johann von Münsterberg

Johann von Münsterberg (ka Johann von Podiebrad; Johann von Münsterberg-Oels; Johann von Münsterberg-Bernstadt; tšehhi Hanuš z Minstrberka; 4. november 1509 Oels – 28. veebruar 1565 Oels) oli Münsterbergi, 1542–1565 Oelsi ja 1548–1565 Bernstadti hertsog. Ta kandis ka Glatzi krahvi tiitlit.
Valdur Napp

Valdur Napp (9. august 1942 – 24. august 2015) oli eesti arhitekt. Pärast põhihariduse omandamist asus ta aastal 1957 õppima Tallinna Ehitus- ja Mehaanikatehnikumi, mille lõpetas aastal 1961 hoonete sanitaartehnika erialal. Seejärel oli ta ajateenistuses Nõukogude Armees; pärast armeeteenistust asus ta aastal 1964 õppima Eesti Riikliku Kunstiinstituudi arhitektuuriteaduskonnas, mille lõpetas 1969. aastal. Õpingute ajal töötas ta Üleliidulise Tarbijate Kooperatiivide Keskliidu projekteerimisbüroo Tallinna filiaalis, algul vanemtehniku, hiljem arhitektina. Pärast arhitektidiplomi saamist suunati ta Kohtla-Järve linna ehituse ja arhitektuuri osakonda arhitektiks; 1971. aastal edutati linna peaarhitektiks. Aastal 1977 viidi ta üle Pärnu linna peaarhitekti ametikohale. Aastatel 1982–1983 töötas ta Ehituskomitee tsiviilehituse osakonna peaarhitektina, hiljem Pärnu rajooni ehituse ja arhitektuuri osakonnas arhitektina. Aastatel 1992–1997 oli ta uuesti Kohtla-Järve linna peaarhitekt. Seejärel töötas ta Aseri vallavalitsuse abivallavanema ja majandusnõunikuna. Aastast 2000 oli ta vabakutseline arhitekt ja aastal 2005 jäi ta pensionile. Ta on teinud peamiselt administratiivtööd, aga koostanud ka planeeringuid. Näiteks osales ta Jõhvi-Ahtme generaalplaani (1977) ja Pärnu linna keskosa detailplaneerimise (1980) väljatöötamisel. Aastast 1970 on ta projekteerinud eramuid Ida-Viru maakonnas ja Pärnu maakonnas, kuid tuntuim tema projekteeritud eramu asub Tartus Rukki tänav 37. Lisaks projekteerimisele on ta paljude arhitektuuri- ja linnaehitusteemaliste artiklite autor ning kujundanud ka Kohtla-Järve lipu (koos Tõnu Kukega). Ta oli aastast 1982 Eesti Arhitektide Liidu liige. Lahkunud on arhitekt Valdur Napp
Felsoandesiit

Felsoandesiit on endine vulkaanilise kivimi tüüp. Felsoandesiidiks nimetati krüptokristalliinse struktuuriga andesiiti; tänapäeval ei soovitata seda nimetust enam kasutada.. Liide felso- tähistab kivimi suurt päevakivi ja kvartsi sisaldust. https://books.google.ee/books?id=u2tVu6Sbc4kC&pg=PA79&lpg=PA79&dq=felsoandesite&source=bl&ots=X7n1rt1aCm&sig=NX8LcZHY4DmGu0XG7b0CE6G_oC8&hl=et&sa=X&redir_esc=y#v=onepage&q=felsoandesite&f=false Marshak, Stephen, 2009, Essentials of Geology, W. W. Norton & Company, 3rd ed
Ortoandesiit

Ortoandesiit on endine vulkaanilise kivimi tüüp. Ortoandesiidiks nimetati ortopürokseeni sisaldavat andesiiti; tänapäeval ei soovitata seda nimetust enam kasutada. Arvatakse, et ortoandesiiti defineeris esimest korda Konrad Oebbeke Filipiinide kivimite kirjeldamisel, aga kuna tema aastal 1881 avaldatud raamatus seda nimetust ei ole, siis on termini autorsus lahtine. https://books.google.ee/books?id=u2tVu6Sbc4kC&pg=PA122&lpg=PA122&dq=orthoandesite&source=bl&ots=X7n1rt2aDp&sig=cSpAdONx-TJDmM_5LB45r0hjr8M&hl=et&sa=X&redir_esc=y#v=onepage&q=orthoandesite&f=false
Doreiit

Doreiit on endine vulkaanilise kivimi tüüp. Doreiidiks nimetati võrdselt naatriumi ja kaaliumit sisaldavat laavast tekkinud andesiiti, mis on olemuselt mangeriidi purskekivimist analoog; tänapäeval ei soovitata seda nimetust enam kasutada. Kivim on nimetuse saanud Monts Dore'i mäestiku järgi, millest suure osa moodustab doreiit. Nimetuse pakkus aastal 1923. aastal välja Antoine Lacroix, kirjeldamaks sealset oliviini sisaldavat trahhüandesiiti. Doreiiti on eristatud ka näiteks Aafrikas. Glossary of geology / Julia A. Jackson, editor. -- Jackson, Julia A., 1939- . Alexandria, Va. : American Geological Institute, 1997. xii, 769 p.;ISBN 0922152349. Grandchamp-Tupula, Mariette * Bureau de la traduction * Services linguistiques * Bur. dir. Centre de traduction et de terminologie * OI DESACTIVE - Term. Scientifique et technique https://books.google.ee/books?id=Je7fBAAAQBAJ&pg=PA340&lpg=PA340&dq=dor%C3%A9ite&source=bl&ots=oKCVAfg5SW&sig=GiC0kVGHQejQ0XHAM8WTJFupmkw&hl=et&sa=X&redir_esc=y#v=onepage&q=dor%C3%A9ite&f=false Foto doreiidi sammastest
Kulden

Kulden (saksa Gulden) oli Firenze floriini eeskujul löödud kuldmünt, hiljem kasutati sama sõna ka arveldusühiku ning hõbemündi kohta.
Walhalla tempel

Walhalla tempel on saksa rahva kuulsuste mälestamiseks loodud memoriaal Saksamaa kaguosas Regensburgi kreisis Baieri liidumaal. Tempel kõrgub Donaustaufi lähedasel künkal üle Doonau jõe, lõunasse avaneva väljapääsu ja trepistikuga. Tempel on nime saanud Skandinaavia mütoloogias kirjeldatud Valhalla järgi, mis tähendab langenud sõduritele pühendatud majesteetlikku saali Asgardis. Uusklassitsistliku templi projekteeris arhitekt Leo von Klenze, see tarindati aastail 1830–1842. Teostuse mõtte käis 1807. aastal tollase noore mehena välja Ludwig Karl August von Pfalz-Birkenfeld-Zweibrücken, kellest oli aasta varem saanud kroonprints Baieri Kuningriigis. Antiiksest ja renessanslikust arhitektuurist vaimustununa soovis ta nõnda kandvalt toetada saksa kultuuris killustunud väikeste riikide ja hertsogkondade ühendamist Saksa Riigiks. Templis hoiustatakse tänapäeval umbes 65 mälestustahvlit ja 130 büsti, need tutvustavad 2000-aastast ajalugu Germaanias. Ülevaade algab Arminiusest, kes 9. aastal eKr toimunud Teutoburgi metsa lahingus võitis Rooma keiserlikku armeed.  Walhalla tempel – pildid, videod ja helifailid Wikimedia Commonsis
Walhalla

Walhalla tempel on saksa rahva kuulsuste memoriaal Walhalla, linn Austraalias Valhalla
Pimen Pantšanka

Pimen Jemjaljanavitš Pantšanka (Пімен Емяльянавіч Панчанка; 23. august 1917 Tallinn – 2. aprill 1995 Minsk) oli valgevene luuletaja. 1973. aastal nimetati ta Valgevene NSV rahvapoeediks (vene keeles Народный поэт БССР). Aastast 1938 oli ta NSV Liidu Kirjanike Liidu liige. Aastast 1943 oli ta Nõukogude Liidu Kommunistliku Partei liige.
Roman von Rosen

Roman von Rosen (24. veebruar 1847 (ukj) Tallinn – 31. detsember 1921 New York) oli baltisaksa päritolu Venemaa õuemeister ja diplomaat. Ta oli konsul Yokohamas, saatkonna sekretär ja saadik Tokyos, peakonsul New Yorgis, saadik Mehhikos. Tema isa oli baltisaksa päritolu Venemaa riigitegelane Robert von Rosen. [1]
Aleksei Šahmatov

Aleksei Šahmatov (vene Алексей Александрович Шахматов; 17. juuni 1864 (ukj) Narva –16. august 1920 Petrograd) oli vene filoloog, keeleteadlane ja ajaloolane. Ta oli vene keele ajaloolisele uurimisele, vanavene leetopisside ja kirjanduse uurimisele alusepanija.
Cross Riveri osariik

Cross Riveri osariik on Nigeeria 1. järgu haldusüksus (osariik) riigi kaguosas. Piirneb idas Kameruniga. Osariik jaguneb 18 omavalitsusalaks. Osariigi pealinn on Calabar. Ametlik keel on inglise keel, kuid osariigis räägitakse paljusid keeli. Laiemalt on levinud efiki keel ja edžaghami keel. Osariigi idaosas asub Cross Riveri rahvuspark. Majanduses on olulisel kohal põllumajandus. Peamised põllukultuurid on maniokk, jamss, riis, mais, kakao, kautšuk, maapähkel ja kookospähkel. http://www.crossriverstate.gov.ng
Orissaare valla lipp

Orissaare valla lipp on endise Eesti haldusüksuse Orissaare valla lipp. Lipp kinnitati 29. augustil 1995. Orissaare valla lipuks on ruudukujuline vapilipp. Kangas on jagatud horisontaalselt kaheks võrdseks väljaks, ülemine väli on valge ning sellel on kolm rootsupidi ühendatud sinist tammelehte, mis tõusevad kanga poolitusjoonelt. Alumine väli on sinine ning sellel on samasugused valged lehed allpööratud kujul. Lipu normaalsuurus on 105×105 cm. Lipuvärvid viitavad maale ja merele ning Saaremaa vapile. Tammelehed tähistavad tugevust, väärikust ja põlisust. Samuti viitavad ka Orissaare valla harukordsele tammederohkusele. Valla lipp heisati: Alaliselt valla haldushoonel. Ajutiselt valla pidupäevadel, suhtlemisel teiste omavalitsusüksustega, samuti muudel valla avalikel üritustel. Hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti. Vallalipu heiskamise võis teha kohustuslikuks üksnes volikogu otsuse või vallavalitsuse korraldusega vallale kuuluvatel hoonetel, rajatistel või maa-aladel. Teistele omanikele olid need otsused või korraldused üksnes soovitusliku iseloomuga. Kui vallalipp heisati koos Eesti riigilipu, mõne teise riigi või tema omavalitsusüksuse, mõne Eesti maakonna, valla või muu lipuga, asus vallalipp lippude poolt vaadatuna vasakul teise riigi või Eesti riigilipust. Vallalipu valmistamine toimub üksnes vallavalitsuse loal. Orissaare valla vapp Orissaare valla sümboolika Riigikantselei kodulehel
Alexander von Wrangell

Alexander (von) Wrangel(l) on mitme Wrangellide suguvõsa esindaja nimi: parun Alexander von Wrangell (1804–1880), Venemaa sõjaväelane (jalaväekindral) Alexander von Wrangell (vene keeles Александр Егорович Врангель; 1833–1915), Venemaa saadik Saksimaal (1897–1906), suurvürst Mihhail Aleksandrovitši adjutandi ja kindralmajori Nikolai von Wrangelli (1869–1927) isa. Alexander von Wrangell (1790–1845), ooberstleitnant, Vilniuse politseimeister ...
Alexander von Wrangell (sõjaväelane, 1804–1880)

Parun Alexander von Wrangell (24. mai 1804 Tartu – 30. detsember 1880 Peterburi) oli Venemaa keisririigi sõjaväelane (jalaväekindral). Alexander von Wrangelli isa oli õuenõunik ja Maidla mõisnik parun Gustav Woldemar von Wrangell (1770–1827) ja ema Sophie (sünd. von Uexküll-Gyllenband. Ta osales muu hulgas Kaukaasia sõjas, Tšetšeenia ja Dagestani imaami Šamili vangistaja Kaukaasias 1859. aastal, Venemaa Sõjanõukogu liige (1862). Wrangell, Alexander v., seit 1855 Bar. (1804-1880), BBLD - Baltisches biografisches Lexikon digital
Plateau osariik

Plateau osariik on 1. järgu haldusüksus (osariik) Nigeerias. Asub riigi keskosas. Plateau osariik moodustati 1976. aastal. Osariik jaguneb 17 kohaliku omavalitsuse üksuseks. Osariigis elab üle 40 etnilise rühma. Osariigi valitsuse koduleht
Pjotr Abrassimov

Pjotr Abrassimov (vene Пётр Андреевич Абрасимов; 16. mai 1912 Boguševsk, Mogiljovi kubermang – 16. veebruar 2009 Moskva) oli Nõukogude Liidu riigitegelane, diplomaat. Ta oli Nõukogude Liidu suursaadik mitmetes riikides, sealhulgas Prantsusmaal, Saksa DV-s ja Jaapanis. 1974 valiti ta Eesti NSV-st IX NSV Liidu Ülemnõukokku. Pjotr Abrassimov suri aastal 2009 Moskvas ja ta maeti Trojekurovo kalmistule.
Alexander von Adlerberg

Alexander von Adlerberg oli mitme Adlerbergide suguvõsa esindaja nimi: Alexander von Adlerberg (vene Александр Яковлевич Адлерберг; 1806—1855), Venemaa sõjaväelane (kindralmajor) krahv Alexander von Adlerberg (vene Алекса́ндр Влади́мирович А́длерберг; 1818-1888), Venemaa sõjaväelane (jalaväekindral) Alexander von Adlerberg (vene Александр Васильевич Адлерберг; 1860-1915), Pihkva tsiviilkuberner ...
Lohusuu valla lipp

Lohusuu valla lipp on Ida-Viru maakonna endise Eesti haldusüksuse Lohusuu valla lipp. Lipp kinnitati 7. veebruaril 1997. Valla lipuks oli ruudukujuline vapilipp, kangas on poolitatud horisontaalse valge lainelise laiuga. Ülemine väli on roheline ning sellel on kujutatud kõrvuti kahte valget hobuserauda otsad ülespidi. Alumine väli on sinine ning sellel on kaks valget õngekonksu laskumas valgest laiust ning asetatud seljakuti. Lipuvärvid viitavad metsadele, põldudele ja Peipsi järvele, need märgivad ka paikkonna ajaloolist kuulumist Tartumaa koosseisu, sinine ja valge on ka Virumaa värvid. Kaks hobuserauda sümboliseerivad valla eesti ja vene kogukondi, valda läbivat pika ajalooga maanteed ning osutavad Lohusuu arengus suuri teeneid omavale B.R. Skoghile. Laineline laid tähistab valla jõgesid. Õnged tähistavad kalapüüki. Lipu normaalsuurus on 105×105 cm. Lohusuu valla vapp Ida-Viru maakond Lohusuu valla sümboolika valla kodulehel Lohusuu valla sümboolika Riigikantselei kodulehel
Viltpliiats

Viltpliiats ehk vildikas on kirjutusvahend, mille ots on valmistatud vildist või mõnest muust tihkest kiulisest materjalist. Südamiku sees on tavaliselt tindi ja lahustiga immutatud vatt, mis hoiab pliiatsi otsa tindisena.
Natalja Akimova

Natalja Akimova (sündinud 16. oktoobril 1957 Tallinnas) on vene teatri- ja filminäitleja. 1994 pälvis ta Venemaa teenelise kunstniku (vene keeles заслуженная артистка России) aunimetuse. "Kangelase peegel" (1987) Natalja Akimova andmekogus IMDb (inglise)
Riversi osariik

Riversi osariik on Nigeeria 1. järgu haldusüksus (osariik) riigi lõunaosas Nigeri jõe deltas. Osariik jaguneb 23 omavalitsusalaks. Osariigi pealinn on Port Harcourt. 1996 eraldati Riversi osariigist Bayelsa osariik. Riversi osariik on tuntud suurte nafta- ja maagaasivarude poolest. Lisaks nafta- ja maagaasitootmisele on oluline ka kalandus ja põllumajandus. http://www.riversstate.gov.ng/
Georgi Amjaga

Georgi Amjaga (vene Георгий Васильевич Амяга; 1923 Primorje krai – 3. august 1944 Sinimäed, Eesti) oli Nõukogude Liidu sõjaväelane (seersant). Ta osales 117. laskurkorpuse 201. laskurdiviisi 191. polgu seersandina Eesti alal toimunud Sinimägede lahingutes. Nendes lahingutes ta 3. augustil 1944 ka hukkus. Ta maeti Putkisse (Kohtla-Järve rajoon). Talle anti postuumselt Nõukogude Liidu Kangelase kuldtäht. warheroes.ru: Амяга Георгий Васильевич
Delta osariik

Delta osariik on Nigeeria 1. järgu haldusüksus (osariik) riigi lõunaosas Nigeri jõe deltas. Osariik jaguneb 25 omavalitsusalaks. Osariigi pealinn on Asaba. Osariigis on suured naftavarud. http://www.deltastate.gov.ng/
Andrei Andrejev

Andrei Andrejevitš Andrejev (vene keeles Андрей Андреевич Андреев; 30. oktoober 1895 Kuznetsovo, Smolenski kubermang – 5. detsember 1971 Moskva) oli Nõukogude Liidu revolutsionäär ja riigitegelane. Ta oli 1914. aastast VSDTP liige. 1920. aastal valiti ta Venemaa Kommunistliku (bolševike) Partei Keskkomitee liikmeks. Aastatel 1931–1935 oli ta NSV Liidu teede rahvakomissar. Aastatel 1932–1952 oli Andrei Andrejev ÜK(b)P Keskkomitee Poliitbüroo liige. Ajaloodoktor Sergo Mikojan on intervjuus, mis puudutas tema isa Anastass Mikojani pikaajalist staaži NLKP Keskkomitee Poliitbüroos, öelnud, et "Poliitbüroost sai lahkuda ainult teise ilma. Ainus, kes suutis Poliitbüroost lahkuda ja seejuures ellu jääda, oli Andrei Andrejev. See sai võimalikuks tänu sellele, et ta kaotas kuulmise. Tal tuli seetõttu kanda kuuldeaparaati. Kuid tolleaegsetest aparaatidest oli vähe abi. Ja siis, arvatavasti 1950. aastal, pöördus Andrejev Stalini poole teatega, et tal on ebamugav jääda Poliitbüroosse, kuna ta ei saa osaleda aruteludes. Selle peale lasi Stalin tal rahus üle minna rahulikumale tööle – Vene NFSV Ülemnõukogusse. Teist sarnast juhtumit ma ei tea". Tegelikult lahkus Andrejev Poliitbüroost 1952. aastal. Partei 19. kongressi viimasel päeval, 16. oktoobril, toimunud Keskkomitee pleenumil valiti Keskkomitee juhtorganid. Presiidiumilaua taga istus kogu partei juhtkond, teiste seas ka Andrejev. Valimiste protseduur oli eriti spetsiifiline. Laua tagant tõusis Stalin ja võtnud frentši taskust paberilehe, luges ette: "NLKP Keskkomitee Presiidiumisse võiks valida näiteks selliseid seltsimehi – seltsimees Stalini, seltsimees Andrijanovi, seltsimees Beria ja edasi tähestiku järjekorras nimekirja lõpuni. Lugenud nimekirja ette, lisas ta rõhutatult, et "nimekirjas on Poliitbüroo vanast koosseisust kõik peale A. A. Andrejevi". Seejärel pöördus kohalolijate poole ja ütles "Lugupeetud A. Andrejevi suhtes on kõik selge: täielikult kurdistunud, midagi ei kuule, töötada ei saa. Las ravib ennast". Andrei Andrejev on maetud Novodevitšje kalmistule. Окончание интервью с Серго Микояном. vestnik.com Трушков, В. В. Сталинское «кадровое завещание» // Марксизм и современность. – № 1 (46). 2010.  Andrei Andrejev – pildid, videod ja helifailid Wikimedia Commonsis
Julai Aznalin

Julai Aznalin (baškiiri Юлай Аҙналин; 1730 (teistel andmetel 1722) – umbes 1797 Paldiski) oli Venemaa 1773.–1775. aasta ülestõusu (nn Pugatšovi ülestõusu) osaline. Ta oli Ufa maakonna Šaitan-Kudei vallavanem. Tema poeg oli baškiiri rahvuskangelane Salavat Julajev. Pärast kinnivõtmist saadeti ta koos pojaga sunnitööle Paldiskisse.
Helene Barclay de Tolly

Helene Barclay de Tolly (sünninimega Helene Auguste Eleonore von Smitten; 1770 Jõgeveste – 18. mai 1828 Tartu) oli baltisaksa päritolu riigidaam. Ta sai Püha Katariina ordeni. Tema isa oli Jõgeveste mõisnik Heinrich Johann von Smitten ja ema Taagepera mõisast pärit Renata Helene von Stackelberg (1749–1786). Pärast isa surma päris ta Jõgeveste ja Keeri mõisa. Ta oli abielus Michael Andreas Barclay de Tollyga. Neil sündis poeg Magnus Barclay de Tolly (1797–1871), kaardiväepolkovnik ja keisri tiibadjutant, Jõgeveste, Keeri, Stalbe ja Uniküla mõisnik, suri lastetult. Barclay de Tolly-Weymarnid: "Genealogisches Handbuch der Oeselschen Ritterschaft, 1935. lk. 442 Stackelbergid: "Genealogisches Handbuch der estländischen Ritterschaft, Teil 2: Estland, Bd. 1" Görlitz. 1930. lk. 293